Aarhuus Stifts-Tidende, 1795-09-02
Til de allerede fangne Chouans er endnu kommen 14 a 1500, som vare med Koner og Børn flygtede til de engelske Skibe, og som derfra skal være sendt tilbage. Der skal næsten være Hungersnød i Nantes, da de Chouans afskierer dem al Tilførsel. Man har i de vestlige Departements udspredt det Rygte, at de dømte Emigrantere havde, under Betingelse, at behandles som Krigsfanger, nedlagt deres Vaaben; hvilket offentlig ved en Bekiendtgiørelse er tilintetgjort, Generalerne forsikkrer og, at de intet har lovet, men svaret Sombreuil, i Overværelse af adskillige af hans eget Partie: At de hverken kunde eller ville love noget. General Scheerer er ansat til Chef over den Jtalienske Armee i Keller manns Sted. Repræsentanten Reubell er hastigt afreist herfra, som man siger til Basel, for at lede Fredsunderhandlingerne baade med Østerrig og Engeland. Af de 9 Jacobinske Deputerede som vare arresterede, ere de 8 bortflygtede, blot Lesiot sidder fangen. Man troer at Conventen er vel tilfreds dermed. Ganske uventet, udspreder sig det Rygte her, den 16de August, at Engelænderne og Emigranterne have gjort Landgang ved St. Gilles i Neder=Poitou, og at de truede Øen Ole ten; men endeel troer, at det blot er udspredt af Agioteurerne; Guldet er virkelig og af denne Aarsag steger, saa at en Luidor den 16de kostede 855 Livres. Constitutionens Revision, Udsiling og Fuldbringelse har nu næsten i 8 Dage uopholdelig beskieftiget Conventen; der bliver og daglig smaa Forandringer decreteret i den. F. Ex. man behøver nu kun at være 25 istædet for 30 Aar for at blive et Medlem af de 500des Raad. Men for at komme i de Gamles Raad maa man være, som først var bestemt, 40 Aar, og enten gift eller Enkemand. Hovedagenterne maa ei være under 50 Aar, Paa Commissionen af de 11ves Forslag, blev Directoriummet authoriseret til, at naar Complot imod Staden havde Sted, de da kunne lade udstæde Heftningsbefalinger, samt strax forhøre og lade forhøre; men derefter lade dem henvise til Politiet. J Anledning at Colonierne, blev paa Boisses Forslag decreteret: At de skulle udgjøre en integrerende Deel af Republiken, være Constitutionslovene underkastede, og indeles i 7 Departements. Saa har Conventen og anthoriseret Marine=Commissionen ved et eget Decret: At den saavel i Landet selv som udenlands maa forsørge Marinen med al Fornødent, og i Følge deraf staae i Correspondence med alle Franske Consuler udenlands. Den herværende Notre dame Kirke, som af Robespierre blev indrettet til en Fornufttempel, blev den 16de August under stort Tilløb af Mennesker, igien høitidelig indviet til den Katolske Gudstieneste. Man troer overalt, at Freden ikke vil komme i Stand, med det tydske Rige førend General Pichegri er gaaet over Rhinen, man venter og daglig her paa Efterretning derom. Staden Marseille har indsendt til Conventen en meget eftertrykkelig Adresse, underskreven af 60,000 Mennesker, hvori bedes og Constitutionens hastigste Jndførelse og en almindelig Fred. J den nye Tractat mellem Frankrig og Tunis, er det de Tunesiske Kapere tilladt at holde deres Krydstog paa et Kanonskud nær de franske Kyster, ligesom de Franske har og samme Rettighed, at forfølge deres Fiender til paa et Kanonskud nær de barbariske Kyster, dog er herfra undtagen Havbugterne af Goulette og Port Farine, hvor de Franske og deres Fiender ingen Priser maa giøre, og paa ingen Maade foruroelige Skibsfarten der. Holland. De Franske Troppers Tall formindskes endnu sandsynlig i Haag, hvorved der fra Frankrig gives Haab om at Kongen af Preussen vil erkiende vor nye Constitution. Man siger at Franskmændene er i en saa god Forstaaelse med Preussen, at de gierne kan blotte Holland ganske for deres Tropper, uden derfor at frygte en Modrevolution. Vor Flode har uden for Waal opdaget 2 Engelske Eskadrer og en Russisk i Duinerne.